es pt es gl gl gl lt gl gl it gl gl en cs gl gl gl lt gl gl it gl gl en cs gl en uk es es gl en gl en gl en gl en gl en gl en es gl gl gl es ro en it es es oc gl gl gl
O PP de Oroso propón unha revisión completa do PXOM | PP Provincia A Coruña
O grupo do Partido Popular no Concello de Oroso, a través do seu portavoz, Alexander Doval, solicitou na última Comisión Informativa de Ordenación do Territorio que se empece a traballar nunha  revisión completa do Plan Xeral de Ordenación Municipal (PXOM) aprobado polo executivo local.
Os populares levarán a cabo esta proposta despois de coñecer a proposta do grupo de goberno do PSOE e do BNG de reducir a porcentaxe de reserva de vivendas suxeitas a algún réxime de protección pública do PXOM do 30% ao 10%.
“O PXOM data do ano 2005, se ben é certo que se fixeron modificacións puntuais, consideramos que é o momento de poñerse a traballar nunha revisión completa do documento para que resolva as necesidades dos cidadáns para os próximos 15 anos”, apuntou Doval.
O portavoz do PP aproveitou para recordar que a previsión do PXOM non se cumpriu nin por asomo logo da crise económica e tampouco, dixo Doval, se vai a cumprir agora coa crise do COVID.
Por este motivo, o popular incidiu en que debe revisarse o documento para, entre outras cousas, modificar a delimitación de superficie do solo de núcleo rural, dando edificabilidade onde sexa preciso e a Lei do Solo de Galicia o permita.
“A nosa obriga é a de dar respostas as necesidades habitacionais dos nosos veciños. Cada vez máis tendemos a vivendas unifamiliares e non so a pisos”, indicou Doval, que cualificou de “parche” a proposta levada a cabo polo grupo de goberno.
VOLVER A NOVAS DA PROVINCIA
VOLVER A NOVAS DOS CONCELLOS
Calle Sánchez Bregua 5 y 6  · 4º
15004 A Coruña (A Coruña)
© Partido Popular Provincia de A Coruña 2020 - Deseño web: Chía na Rede
Ver Aviso Legal, Política de Privacidad y Cookies